Bly só veilig by die kitsbank oor die feestyd | Netwerk24
07 Desember 2019 07:00
Duisende mense word jaarliks by kitsbanke beroof. Foto: Unsplash
Volgens Van Zyl is die tyd rondom Kersfees juis wanneer bedrieërs en booswigte op hul bedrywigste is – op soek na niksvermoedende slagoffers om te bedrieg en te besteel.
Elke jaar bedink hierdie misdadigers ook nuwe maniere om feesgangers met 'n slap riem te vang, waarsku Van Zyl.
Mense wat kontant onttrek by 'n kitsbank is veral weerloos en is dikwels die slagoffer van sulke tipe misdaad.
"Daarom is dit belangrik om voortdurend vertroud te wees met skelms se jongste streke."
Hier is tien wenke om te help keer dat jy by 'n kitsbank besteel word:
1. Hou jou PIN vertroulik en moet dit nêrens neerskryf nie.
2. Staan so na as moontlik aan die kitsbank en moenie toelaat dat iemand anders naby jou kom of oor jou skouer loer nie.
3. Bedek die sleutelbord met jou hand terwyl jy jou PIN invoer. Swendelaars plaas deesdae klein kameras wat jou hand probeer afneem terwyl jy jou PIN invoer.
4. Moenie net jou PIN enige plek invoer nie; maak seker jy lees die betrokke kitsbank se instruksies eers versigtig.
5. Sodra die kontant onttrek is, plaas dit onmiddellik buite sig. Moenie die kontant voor die omstanders hanteer nie.
6. Stel 'n realistiese perk op die hoeveelheid kontant wat jy per dag kan onttrek sodat booswigte nie jou rekening kan leegmaak sou hulle toegang tot jou kaart en PIN kry nie.
7. Wees versigtig vir vreemdelinge wat naby die kitsbank rondhang en jou om hulp vra of hul hulp aanbied.
8. Moet nooit jou bankkaart in die kitsbank indwing nie. As jou kaart nie maklik deur die kitsbank aanvaar word nie, is daar dalk met die masjien gepeuter.
9. Moenie foto's van jou kontant neem of dit op sosiale media deel nie. Daar is dalk van jou volgelinge wat jy nie persoonlik ken nie en die inligting kan gebruik om jou later te beroof.